ส่ง 2 พ่อลูกกลับจีน เจ็บจากเหตุเรือล่ม สัญญาจะกลับมาเที่ยวไทยอีก
ภาพ : สมาคมธุรกิจการท่องเที่ยวจังหวัดภูเก็ต,ส่ง 2 พ่อลูกชาวจีน ผู้ประสบภัยเรือล่มที่ภูเก็ต ซึ่งได้รับบาดเจ็บเล็กน้อยกลับจีนแล้วเป็นชุดแรก เจ้าตัวสัญญา จะกลับมาเที่ยวอีก ,ตามที่ท่าอากาศยานภูเก็ต (ทภก.) จัดตั้งศูนย์ช่วยเหลือนักท่องเที่ยว ซึ่งมีการประสานงานแบบบูรณาการร่วมกับจังหวัดภูเก็ต การท่องเที่ยวแห่งประเทศไทย กระทรวงการท่องเที่ยวและกีฬา บริษัท สายการบิน จำกัด (มหาชน) และหน่วยงานที่เกี่ยวข้อง เพื่อให้การช่วยเหลือและประสานงานครอบครัวนักท่องเที่ยวที่ประสบเหตุเรือท่องเที่ยวล่มกลางทะเล ตั้งแต่วันที่ 7 ก.ค. ที่ผ่านมานั้น,ล่าสุดเมื่อเวลา 19.00 น. วันที่ 8 ก.ค. ได้ส่งนาย Wang Weili และ น.ส. Wang Yiming สัญชาติจีน ซึ่งเป็นพ่อ-ลูกที่ได้รับบาดเจ็บเล็กน้อยจากเหตุการณ์ดังกล่าว เดินทางกลับเมืองเซี่ยงไฮ้ ด้วยสายการบิน JuneYao Air เที่ยวบินที่ H0 1314,ซึ่งทั้ง 2 กล่าวขอบคุณเจ้าหน้าที่ของ จ.ภูเก็ต ทุกหน่วยงานที่ช่วยดูแลและประสานงานเป็นอย่างดี ยืนยันว่าจะกลับมาเที่ยวประเทศไทยอีกแน่นอน,ส่วนที่ศูนย์บริการนักท่องเที่ยวที่ท่าอากาศยานภูเก็ต จะเปิดให้บริการ 24 ชม. ดังนี้ ห้องโถงเช็กอินผู้โดยสารขาออก ชั้น 3 อาคารผู้โดยสารระหว่างประเทศ หมายเลขโทรศัพท์ 0-7635-2363-2, ห้องโถงผู้โดยสารขาเข้า ชั้น 1 อาคารผู้โดยสารระหว่างประเทศ โทรศัพท์ 0-7635-2363-3 และ ห้องโถงผู้โดยสารขาเข้า ชั้น 1 อาคารผู้โดยสารภายในประเทศ 0-7635-1005, 
ส่ง 2 พ่อลูกชาวจีน ผู้ประสบภัยเรือล่มที่ภูเก็ต ซึ่งได้รับบาดเจ็บเล็กน้อยกลับจีนแล้วเป็นชุดแรก เจ้าตัวสัญญา จะกลับมาเที่ยวอีก 
เรือล่ม,เรือฟินิกซ์,นักท่องเที่ยวจีน,กลับประเทศ,รอดชีวิต,ข่าวทั่วไป